alexandrainst/scandi-wiki huggingface dataset:
Handknattleiksárið 1962-63

Handknattleiksárið 1962-63 var keppnistímabilið í íslenskum handknattleik sem hófst haustið 1962 og lauk sumarið 1963. Framarar urðu Íslandsmeistarar í karlaflokki og Ármann í kvennaflokki. Karlalandsliðið tók ekki þátt í stórmóti á tímabilinu.

Karlaflokkur

1. deild 
Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

Úrslitaleikur um fall í 2. deild
 KR - Þróttur 23:21

2. deild 
Ármenningar sigruðu í 2. deild á fullu húsi stiga og tryggðu sér sæti í 1. deild. Leikin var einföld umferð í sex liða deild.

+ ÍA gaf þrjá leikja sinna.

Evrópukeppni 
Framarar kepptu í Evrópukeppni meistaraliða, fyrstir íslenskra liða. Þeir féllu út í 1. umferð fyrir danska liðinu Skovbakken.

1. umferð
 Skovbakken - Fram 28:27 (e. framlengingu)

Kvennaflokkur

1. deild 
Ármannskonur urðu Íslandsmeistarar í meistaraflokki kvenna. Leikin var einföld umferð í sex liða deild. Vegna þátttökuleysis var ekki keppt í 2. deild.

Landslið 
Íslenska karlalandsliðið í handknattleik hélt í keppnisferð til Frakklands og Spánar, lék sitthvorn æfingarleikinn en tapaði þeim báðum.
Handknattleikur á Íslandi
Handknattleiksárið 1940-41

Handknattleiksárið 1940-41 var keppnistímabilið í íslenskum handknattleik sem hófst haustið 1940 og lauk sumarið 1941. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

Karlaflokkur

1. deild 
Valsmenn urðu fyrstu Íslandsmeistarar í meistaraflokki karla í handknattleik. Níu lið tóku þátt í mótinu, þar af bæði a-lið og b-lið Vals. Leikið var með nýju keppnisfyrirkomulagi, þar sem það lið féll úr keppni sem tapaði tveimur leikjum. Fyrirkomulag þetta hefur ekki verið notað síðar á Íslandsmóti í handknattleik karla.

Leikir:
 KR - Víkingur 12:22
 Valur a-lið – Valur b-lið 28:19
 Ármann – FH 25:24
 Haukar – ÍR 26:22

 ÍR – Fram 21:17
 Valur b-lið – Haukar 29:27
 Valur a-lið – Víkingur 19:15
 KR – FH 20:11
 FH féll úr keppni

 Fram – Valur b-lið 16:15
 B-lið Vals féll úr keppni
 ÍR – Ármann 21:13
 KR – Haukar 20:22	
 KR féll úr keppni.

 Fram -Víkingur 9:23
 Fram féll úr keppni
 Víkingur- Ármann (Vík. vann)
 Ármann féll úr keppni

 Valur – Haukar 21:6
 Haukar féllu úr keppni
 Víkingur – ÍR (Vík. vann)
 ÍR féll úr keppni

 Valur – Víkingur 19:15
 Víkingur féll úr keppni

Kvennaflokkur

1. deild 
Ármannsstúlkur urðu Íslandsmeistarar í kvennaflokki. Einungis tvö lið tóku þátt í mótinu, a-lið og b-lið Ármanns.
 Ármann a-lið - Ármann b-lið 29:5
Handknattleikur á Íslandi
Handknattleiksárið 1941-42

Handknattleiksárið 1941-42 var keppnistímabilið í íslenskum handknattleik sem hófst haustið 1941 og lauk sumarið 1942. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

Karlaflokkur

1. deild 
Valsmenn urðu Íslandsmeistarar á fullu húsi stiga. Einungis fjögur félög sendu lið til keppni í meistaraflokki, en önnur félög tóku þátt í keppni 1. flokks. Leikin var einföld umferð.

Kvennaflokkur

1. deild 
Ármannsstúlkur urðu Íslandsmeistarar í kvennaflokki eftir sigur á Haukum. Þrjú lið voru skráð til keppni en Víkingar gáfu leiki sína. Því fór aðeins einn leikur fram í mótinu.
 Ármann - Haukar 15:10

Handknattleikur á Íslandi
Handknattleiksárið 1942-43

Handknattleiksárið 1942-43 var keppnistímabilið í íslenskum handknattleik sem hófst haustið 1942 og lauk sumarið 1943. Haukar urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

Karlaflokkur

1. deild 
Haukar urðu Íslandsmeistarar í fyrsta sinn eftir úrslitaleik gegn Valsmönnum. Níu lið tóku þátt í mótinu. Keppt var í tveimur riðlum og léku sigurliðin til úrslita.

A riðill

B-riðill

Úrslitaleikur
 Valur - Haukar 16:22

Kvennaflokkur

1. deild 
Ármannsstúlkur urðu Íslandsmeistarar í kvennaflokki fjórða árið í röð. Í úrslitum sigruðu þær Hauka 11:9 eftir framlengda viðureign.

Handknattleikur á Íslandi
Tappi tíkarrass

Tappi tíkarrass var íslensk pönk/popphljómsveit sem var stofnuð árið 1981. Stofnmeðlimir hennar voru Eyþór Arnalds (söngur), Jakob Smári Magnússon (bassi), Eyjólfur Jóhannsson (gítar),  og Oddur F. Sigurbjörnsson (trommur) og síðar Björk Guðmundsdóttir (söngur) og Guðmundur Þór Gunnarsson  (trommur),. Nafnið kom að sögn til þannig að faðir Jakobs sagði um tónlist hljómsveitarinnar: „Þetta smellur eins og tappi í tíkarrass hjá ykkur.“

Tappi tíkarrass var ein hljómsveitanna sem fram komu í kvikmyndinni Rokk í Reykjavík. Sveitin gaf út eina stuttskífu og eina breiðskífu en hætti nokkru eftir að breiðskífan Miranda kom út í desember 1983.

Útgefið efni 
 Bitið fast í vitið (1982)
 Miranda (1983)

Tilvísanir

Heimildaskrá 
 Rokksaga Íslands, by Gestur Guðmundsson. Forlagið (1990).
 Björk, Colección Imágenes de Rock, N°82, by Jordi Bianciotto. Editorial La Máscara (1997).
 Alternative Rock: Third Ear - The Essential Listening Companion, by Dave Thimpson. Backbeat Books (2000).
 Lobster or Fame, by Ólafur Jóhann Engilbertsson. Bad Taste (2000).

Tenglar 
 Vefsíða Bjarkar
 Glatkistan

Tappi tíkarrass
Íslenskar hljómsveitir
Íslenskar pönkhljómsveitir
Handknattleiksárið 1963-64

Handknattleiksárið 1963-64 var keppnistímabilið í íslenskum handknattleik sem hófst haustið 1963 og lauk sumarið 1964. Framarar urðu Íslandsmeistarar í karlaflokki og Valsstúlkur í kvennaflokki. Karlalandsliðið tók þátt í HM í Tékkóslóvakíu og hafnaði í 9. sæti af 12 þjóðum.

Karlaflokkur

1. deild 
Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

Úrslitaleikur um fall í 2. deild
 Víkingur - ÍR 30:28

2. deild 
Haukar sigruðu í 2. deild og tryggðu sér sæti í 1. deild. Leikin var einföld umferð í sex liða deild.

Evrópukeppni 
Evrópukeppni félagsliða féll niður þetta ár vegna HM í handknattleik.

Kvennaflokkur

1. deild 
Valur varð Íslandsmeistarar í meistaraflokki kvenna. Leikin var einföld umferð í sjö liða deild.

Landslið 
Íslenska karlalandsliðið í handknattleik tók þátt í HM í Tékkóslóvakíu. Þrátt fyrir tvo sigra, gegn Egyptum og Svíum, mistókst liðinu að komast upp úr forriðli á markatölu og taldist hafna í 9. sæti.

Forriðill
 Ísland - Egyptaland 16:8
 Ísland - Svíþjóð 12:10
 Ísland - Ungverjaland 12:21

Fyrir heimsmeistarakeppnina lék Ísland tvo æfingarleiki gegn Bandaríkjunum í íþróttahússi hersins á Keflavíkurflugvelli og vann þá báða. Voru þetta fyrstu formlegu landsleikir Íslands innanhúss hér á landi.

Handknattleikur á Íslandi
Handknattleiksárið 1965-66

Handknattleiksárið 1965-66 var keppnistímabilið í íslenskum handknattleik sem hófst haustið 1965 og lauk sumarið 1966. FH urðu Íslandsmeistarar í karlaflokki og Valskonur í kvennaflokki. Karlalandsliðið tók þátt í forkeppni HM, en komst ekki í úrslitakeppnina.

Karlaflokkur

1. deild 
FH-ingar urðu Íslandsmeistarar í meistaraflokki karla eftir aukaúrslitaleik gegn Fram. Keppt var í sex liða deild með tvöfaldri umferð.

KR féll í 2. deild.

Úrslitaleikur
 FH - Fram 21:16

2. deild 
Víkingar sigruðu í 2. deild eftir úrslitakeppni þriggja liða og tryggðu sér sæti í 1. deild. Leikin var tvöföld umferð í fimm liða deild.

 ÍA gaf þrjá leiki.

Úrslitaleikir um sæti í 1. deild
 Þróttur – Víkingur 15:27
 Þróttur – ÍR 22:27
 Víkingur – ÍR 27.22

Evrópukeppni 
FH keppti í Evrópukeppni meistaraliða, annað íslenskra liða. FH-ingar sigruðu norska liðið Fredensborg en töpuðu fyrir Dukla Prag frá Tékkóslóvakíu.

16-liða úrslit
 FH - IK Fredensborg 19:15
 Redbergslids IK - FH 13:16

8-liða úrslit
 FH - Dukla Prag 15:20
 Dukla Prag - FH 23:16

Landslið 
Karlalandsliðið lék tvo vináttulandsleiki gegn Sovétríkjunum. Það voru fyrstu leikir liðsins í Laugardalshöllinni og töpuðust báðir naumlega.

Íslendingar kepptu við Dani og Pólverja í undankeppni þriggja liða um tvö laus sæti á HM í Svíþjóð. Ísland hafnaði í neðsta sæti riðilsins með þrjú töp og aðeins einn sigur, gegn Pólverjum á heimavelli. Í þeirri viðureign lék Hermann Gunnarsson sinn fyrsta landsleik.

Kvennaflokkur

1. deild 
Valsarar urðu Íslandsmeistarar í meistaraflokki kvenna á fullu húsi stiga. Keppt var í sex liða deild með einfaldri umferð.

Breiðablik féll í 2. deild.

2. deild 
KR sigraði í 2. deild og tryggði sér sæti í 1. deild. Keppt var í þriggja liða deild með einfaldri umferð.

Evrópukeppni 
Valur keppti í Evrópukeppni meistaraliða, fyrst íslenskra kvennaliða. Valsstúlkur sigruðu norska liðið Skogn IL en töpuðu fyrir SC Leipzig frá Austur-Þýskalandi í 8-liða úrslitum. Þýska liðið varð síðar Evrópumeistari.

1. umferð
 Valur - Skogn IL 11:9
 Skogn IL - Valur 12:12

8-liða úrslit
 Valur - SC Leipzig 8:19
 SC Leipzig - Valur 26:9

Landslið 
Karlalandsliðið lék tvo vináttulandsleiki gegn Sovétríkjunum í lok árs 1965, sem báðir töpuðust. Það voru fyrstu landsleikirnir sem fram fóru í Laugardalshöllinni.

Ísland tók þátt í forkeppni fyrir HM í Svíþjóð. Liðið var í riðli með Dönum og Pólverjum. Tvö lið komust áfram, en Íslendingar höfnuðu í botnsætinu.

 Pólland - Ísland 27:19
 Danmörk - Ísland 17:12
 Ísland - Pólland 23:21
 Ísland - Danmörk 20:23

Handknattleikur á Íslandi
Handknattleiksárið 1966-67

Handknattleiksárið 1966-67 var keppnistímabilið í íslenskum handknattleik sem hófst haustið 1966 og lauk sumarið 1967. Framarar urðu Íslandsmeistarar í karlaflokki og Valskonur í kvennaflokki. Karlalandsliðið tók ekki þátt í stórmóti á tímabilinu.

Karlaflokkur

1. deild 
Framarar urðu Íslandsmeistarar í meistaraflokki karla eftir aukaúrslitaleik gegn FH. Keppt var í sex liða deild með tvöfaldri umferð.

Ármann féll í 2. deild.

'Úrslitaleikur Fram - FH 16:12
 2. deild 
KR-ingar sigruðu í 2. deild og tryggðu sér sæti í 1. deild í stað Ármanns. Leikin var tvöföld umferð í fimm liða deild. 

 Evrópukeppni 
FH keppti í Evrópukeppni meistaraliða. FH-ingar hófu keppni í 16-liða úrslitum en töpuðu fyrir ungverska liðinu Honved Búdapest.16-liða úrslit''
 Honved Búdapest - FH 20:13
 FH - Honved Búdapest 19:14

Landslið 
Karlalandsliðið hélt í keppnisför til Bandaríkjanna og lék tvo leiki gegn heimamönnum sem voru ekki hátt skrifaðir í íþróttinni. Hermann Gunnarsson skoraði 17 mörk í öðrum leiknum sem talið var heimsmet í landsleik og var um langt árabil Íslandsmet.

Svíar komu til Reykjavíkur í apríl 1967 og léku tvo vináttuleiki. Þeim fyrri lauk með jafntefli, 21:21, eftir að Íslendingar skoruðu fimm síðustu mörkin. Seinni leikinn unnu Svíar með einu marki.

Kvennaflokkur

1. deild 
Valsarar urðu Íslandsmeistarar í meistaraflokki kvenna. Keppt var í sex liða deild með einfaldri umferð.

KR féll í 2. deild.

2. deild 
Breiðablik sigraði í 2. deild og tryggði sér sæti í 1. deild. Keppt var í fjögurra liða deild með einfaldri umferð.

Landslið 
Karlalandsliðið lék nokkra vináttulandsleiki á tímabilinu. Þar bar hæst leiki gegn Svíum, sem léku í fyrsta sinn hér á landi. Ísland gerði jafntefli í fyrri leiknum en tapaði þeim síðari með einu marki.
Handknattleikur á Íslandi
Handknattleiksárið 1957-58

Handknattleiksárið 1957-58 var keppnistímabilið í íslenskum handknattleik sem hófst haustið 1957 og lauk sumarið 1958. KR-ingar urðu Íslandsmeistarar í karlaflokki í fyrsta og eina skipti og Ármannsstúlkur í kvennaflokki. Karlalandsliðið tók þátt í HM í Austur-Þýskalandi.

Karlaflokkur

1. deild 
KR-ingar urðu Íslandsmeistarar á markatölu. Keppt var í níu liða deild með einfaldri umferð.

Kvennaflokkur

1. deild 
Ármenningar urðu Íslandsmeistarar í meistaraflokki kvenna. Leikin var einföld umferð í fjögurra liða deild.

Landslið 
Íslenska karlalandsliðið í handknattleik lék sína fyrstu leiki frá árinu 1950 þegar það tók þátt í HM í Austur-Þýskalandi snemma árs 1958. Liðið lék enga æfingaleiki við aðrar þjóðir og lenti í erfiðum riðli. Það sigraði Rúmena en tapaði fyrir liðum Tékkóslóvakíu og Ungverjalands og komst ekki í milliriðil.

 Tékkóslóvakía - Ísland 27:17
 Ísland - Rúmenía 13:11
 Ungverjaland - Ísland 19:16

Handknattleikur á Íslandi
Bitið fast í vitið

Bitið fast í vitið er fyrsta hljómplata pönkhljómsveitarinnar Tappa tíkarrass. Þetta er stuttskífa (EP-plata) og hefur að geyma fimm lög.

Lagalisti

Hlið A 
 Óttar (2:33)
 Lok-Lað (2:12)
 Ilty ebni (2:20)

Hlið B 
 London (2:14)
 Fa-Fa (3:33)

Hljómplötur gefnar út árið 1982
Tappi tíkarrass
Miranda

Miranda er önnur plata hljómsveitarinnar Tappa tíkarrass og eina breiðskífan sem sveitin sendi frá sér. Hún kom út í desember 1983, skömmu áður en sveitin hætti.

Lagalisti

Hlið A 
 Miranda (1:03)
 Skrið (2:02)
 Kríó (3:22)
 Íþróttir (3:16)
 Tjet (3:18)
 Lækning (4:09)
 Drek-Lek (1:49)

Hlið B 
 Beri-Beri (2:42)
 Hvítibjörn (2:28)
 Sokkar (3:19)
 Með-tek (4:31)
 Get ekki sofið (3:50)
 Mýrin andar (2:01)

Hljómplötur gefnar út árið 1982
Desember (breiðskífa)

Desember er fyrsta breiðskífa Siggu Beinteins.

Lagalisti 
 Litli trommuleikarinn (4:31)
 Mót Betlehem (3:15)
 Eitt spor (4:15)
 Jóladraumur (4:38)
 Jól með þér (4:16)
 Ó, helga nótt (feat. Egill Ólafsson) (6:02)
 Höldum heilög jól (feat. Egill Ólafsson) (3:10)
 Heims um ból (4:42)
 Ave Maria (5:10)

Hljómplötur gefnar út árið 1993
Handknattleiksárið 1956-57

Handknattleiksárið 1956-57 var keppnistímabilið í íslenskum handknattleik sem hófst haustið 1956 og lauk sumarið 1957. FH-ingar urðu Íslandsmeistarar í karlaflokki og Þróttarar í kvennaflokki. Íslendingar léku enga landsleiki á tímabilinu.

Karlaflokkur

1. deild 
FH-ingar urðu Íslandsmeistarar á fullu húsi stiga. Keppt var í níu liða deild með einfaldri umferð.

Kvennaflokkur

1. deild 
Þróttarar urðu Íslandsmeistarar í meistaraflokki kvenna á markatölu í fyrsta og eina sinn. Leikin var einföld umferð í fimm liða deild.

Landslið 
Engir formlegir landsleikir fóru fram á tímabilinu.
Handknattleikur á Íslandi
Splean

Splean (rússneska: Сплин) er rússnesk rokkhljómsveit sem var stofnuð árið 1994. Meðlimir hennar eru Alexander Vasilyev (söngvari), Vadim Sergeyev (gítar), Dmitriy Kunin (bassagítar), Nikolay Rostovsky (hljómborð) og Alexey Mesherekov (trommur). „Splean“ er ein frægasta rokkhljómsveit Rússlands.

Útgefið efni 
 Pylnaya Byl' [Пыльная быль] (1994)
 Kollektsioner oruzhiya [Коллекционер оружия] (1996)
 Fonar' pod glazom [Фонарь под глазом] (1997)
 Granatovy al'bom [Гранатовый альбом] (1998)
 Al'tavista [Альтависта] (1999)
 25 kadr [25 кадр] (2001)
 Novy lyudi [Новые люди] (2003)
 Reversivnaya hronika sobytiy [Реверсивная хроника событий] (2004)
 Razdvoyeniye lichnosti [Раздвоение личности] (2007)
 Signal iz kosmosa [Сигнал из космоса] (2009)
 Obman zrenia [Обман зрения] (2012)
 Rezonans. Chast' 1 [Резонанс. Часть 1] (2014)
 Rezonans. Chast' 2 [Резонанс. Часть 2] (2014)

Tenglar 
 Heimasíða Splean

Rússneskar rokkhljómsveitir
Jonathan Mangum

Jonathan Mangum  (fæddur 16. janúar 1971) er bandarískur leikari og grínisti sem er þekktastur fyrir hlutverk sín í Strip Mall, The Drew Carey Show og sem kynnirinn í Let´s Make a Deal.

Einkalíf 
Mangum er fæddur í Charleston, Suður-Karólínu en ólst upp í Mobile, Alabama. Fluttist til Flórída þegar hann var tvítugur og tók B.Sc.-gráðu í sálfræði, ásamt því að koma fram sem aukaleikari hjá Wayne Brady við SAK Theatre Comedy Lab. Mangum fluttist ásamt hópi grínista til Los Angeles árið 1995, þar sem þeir komu fram sem Houseful of Honkeys. Mangum er giftur og á tvö börn.

Ferill 
Mangum kom fyrst fram í sjónvarpsþættinum Clarissa Explains It All árið 1993. Kom hann síðan fram sem gestaleikari í þáttum á borð við: Roseanne, Clueless og Just Shoot Me. Árið 2000 þá var Mangum boðið hlutverk í Strip Mall sem Josh MacIntosh sem hann lék til ársins 2001. Mangum kom fram í The Wayne Brady Show í ýmsum hlutverkum. Mangum fékk síðan gestahlutverk í The Drew Carey Show sem Scott sem hann lék frá 2002-2004. Mangum hefur sem hann sjálfur komið fram í Drew Carey's Improv-A-Ganza, Fast and Loose og sem kynnirinn í Let's Make a Deal.

Kvikmyndir og sjónvarp

Handritshöfundur 
1999: The Meeting
2001: The Wayne Brady Show (ónefndir þættir)
2004: Conversations
2006: Home Purchasing Clube (ónefndir þættir)
2006: The Brandon T. Jackson Show (Sjónvarpsmynd)

Framleiðandi 
1999: The Meeting (Meðframleiðandi)

Tilvísanir

Heimildir

Tenglar 
 

Mangum, Jonathan
Handknattleiksárið 1969-70

Handknattleiksárið 1969-70 var keppnistímabilið í íslenskum handknattleik sem hófst haustið 1969 og lauk sumarið 1970. Framarar urðu Íslandsmeistarar í karlaflokki og einnig í kvennaflokki. Karlalandsliðið tók þátt í HM í Frakklandi og hafnaði í 11. sæti af 16 þjóðum.

Karlaflokkur

1. deild 
Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

KR féll í 2. deild eftir aukaleik við Víking.

Aukaleikur um fall
 Víkingur - KR 18:13

2. deild 
ÍR sigraði í 2. deild og tók sæti KR í 1. deild. Keppt var í tveimur riðlum, Suðurlandsriðli og Norðurlandsriðli.

Suðurlandsriðill
 Ármann, ÍR, Þróttur, Breiðablik, Grótta, Keflavík og Akranes kepptu í Suðurlandsriðli.

Norðurlandsriðill
 KA, Þór Ak. og Dalvík kepptu í Norðurlandsriðil. Leikin var einföld umferð.

Úrslit
 ÍR - KA 35:23
 KA - ÍR 21:30

Evrópukeppni 
FH keppti í Evrópukeppni meistaraliða. FH-ingar hófu keppni í 16-liða úrslitum en töpuðu fyrir ungverska liðinu Honved Búdapest.

16-liða úrslit
 Honved Búdapest - FH 28:17
 FH - Honved Búdapest 17:21

Landslið 
Íslenska karlalandsliðið í handknattleik komst á HM í Frakklandi með því að vinna sigur á Austurríkismönnum í forkeppni.

Leikir um HM-sæti
 Ísland - Austurríki 28:10
 Austurríki - Ísland 21:20
Oddaleikur
 Austurríki - Ísland 12:22

HM í Frakklandi hófst í lok febrúar 1970. Ísland var í riðli með Dönum, Pólverjum og Ungverjum. Ísland hafnaði í þriðja sæti í riðlinum og lék um 9.-12. sæti.

Forriðill
 Ísland - Ungverjaland 9:19
 Ísland - Danmörk 13:19
 Ísland - Pólland 21:18

Keppni um 9.-12. sæti
 Ísland - Japan 19:20
 Ísland - Sovétríkin 15:19
 Ísland - Frakkland 19:17

Kvennaflokkur

1. deild 
Framarar urðu Íslandsmeistarar í meistaraflokki kvenna, eftir 11:9 sigur á Valsstúlkum í lokaleik. Keppt var í sex liða deild með tvöfaldri umferð.

Breiðablik féll í 2. deild.

2. deild 
Njarðvík sigraði í 2. deild. Keppt var í þriggja liða deild með tvöfaldri umferð.

Fallið var frá því að halda úti sérstökum Norðurlandsriðli í 2. deild, en liðin þess í stað skráð til keppni í Íslandsmóti 1. flokks. Völsungur frá Húsavík varð Íslandsmeistari í 1. flokki með talsverðum yfirburðum, sigraði t.d. Val 8:2 í úrslitum í Laugardalshöll. Hefði liðið því væntanlega orðið sigurstranglegt í 2. deild.

Evrópukeppni 
Valur keppti í Evrópukeppni meistaraliða. Valsstúlkur hófu keppni í 16-liða úrslitum en töpuðu fyrir pólska liðinu AZS AWF Wrocław.

16-liða úrslit
 Valur - AZS AWF Wrocław 12:19
 AZS AWF Wrocław - Valur 11:13

Handknattleikur á Íslandi
Handknattleiksárið 1968-69

Handknattleiksárið 1968-69 var keppnistímabilið í íslenskum handknattleik sem hófst haustið 1968 og lauk sumarið 1969. FH-ingar urðu Íslandsmeistarar í karlaflokki og Valskonur í kvennaflokki. Karlalandsliðið tók ekki þátt í stórmóti á tímabilinu.

Karlaflokkur

1. deild 
FH-ingar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

ÍR féll í 2. deild

2. deild 
Víkingar sigruðu í 2. deild á fullu húsi stiga og tryggðu sér sæti í 1. deild. Keppt var í fimm liða deild með tvöfaldri umferð.

Evrópukeppni 
Keppni í Evrópukeppni félagsliða féll niður þetta leikárið vegna innrásar Sovétmanna inn í Tékkóslóvakíu.

Landslið 
Karlalandsliðið lék nokkra vináttulandsleiki á tímabilinu. Þar á meðal var haldið í keppnisferð til Svíþjóðar og Danmerkur. Leikurinn gegn Svíum tapaðist naumlega en viðureignin við Dani tapaðist stórt.

Kvennaflokkur

1. deild 
Valsarar urðu Íslandsmeistarar í meistaraflokki kvenna á fullu húsi stiga. Keppt var í sjö liða deild með einfaldri umferð.

Handknattleikur á Íslandi
Seventeen

Seventeen er bandarískt unglingatímarit. Fyrsta tölublaðið kom út í september 1944 og var gefið út af Triangle Publications. News Corporation keypti Triangle árið 1988 og seldi blaðið fyrirtækinu Primedia þremur árum seinna. Það var síðan aftur selt fyrirtækinu Hearst árið 2003. Blaðið er mjög vinsælt og er eitt vinsælasta tímarit meðal unglingsstúlkna á aldrinum tólf til nítján ára og er eitt af fimmtíu vinsælustu tímaritunum í Bandaríkjunum.

Tímarit
Bandarísk tímarit
Stofnað 1944
Handknattleiksárið 1948-49

Handknattleiksárið 1948-49 var keppnistímabilið í íslenskum handknattleik sem hófst haustið 1948 og lauk sumarið 1949. Ármenningar urðu Íslandsmeistarar í karlaflokki og einnig í kvennaflokki. Engir landsleikir fóru fram á tímabilinu.

Karlaflokkur

1. deild 
Ármenningar urðu Íslandsmeistarar í annað sinn. Sjö lið tóku þátt í Íslandsmóti karla og léku þau einfalda umferð í einni deild.

Kvennaflokkur

1. deild 
Ármenningar urðu Íslandsmeistarar í meistaraflokki kvenna og Framarar höfnuðu í 2. sæti. Önnur keppnislið voru ÍR, KR og ÍBH. Leikin var einföld umferð í fimm liða deild.
Handknattleikur á Íslandi
L.A Gear

L.A. Gear er bandarískt skófyrirtæki sem var stofnað árið 1979 af Robert Y. Greenberg. Höfuðstöðvar þess eru í Los Angeles, Kaliforníu og það er í eigu ACI International. 

Bandarísk fyrirtæki
Stofnað 1979
Handknattleiksárið 1958-59

Handknattleiksárið 1958-59 var keppnistímabilið í íslenskum handknattleik sem hófst haustið 1958 og lauk sumarið 1959. FH-ingar urðu Íslandsmeistarar í karlaflokki og KR-stúlkur í kvennaflokki. Karlalandslið Íslands lék nokkra æfingaleiki á tímabilinu.

Karlaflokkur

1. deild 
FH-ingar urðu Íslandsmeistarar í meistaraflokki karla á fullu húsi stiga. Keppt var í sex liða deild með einfaldri umferð.

Fram féll í 2. deild.

2. deild 
Afturelding sigraði í 2. deild á fullu húsi stiga og tryggði sér sæti í 1. deild. Leikin var einföld umferð í fimm liða deild.

Kvennaflokkur

1. deild 
KR-ingar urðu Íslandsmeistarar í meistaraflokki kvenna. Leikin var einföld umferð í sex liða deild.

Landslið 
Íslenska karlalandsliðið í handknattleik hélt í keppnisferð um Norðurlönd. Liðið tapaði fyrir Norðmönnum og Svíum, en vann góðan sigur á Dönum, 16:23 í Slagelse. Var sigrinum fagnað gríðarlega á Íslandi.

Handknattleikur á Íslandi
Handknattleiksárið 1960-61

Handknattleiksárið 1960-61 var keppnistímabilið í íslenskum handknattleik sem hófst haustið 1960 og lauk sumarið 1961. FH-ingar urðu Íslandsmeistarar í karlaflokki og einnig í kvennaflokki. Karlalandsliðið tók þátt í HM í Vestur-Þýskalandi og hafnaði í 6. sæti.

Karlaflokkur

1. deild 
FH-ingar urðu Íslandsmeistarar í meistaraflokki karla eftir 18:16 sigur á Fram í lokaleik. Keppt var í sex liða deild með einfaldri umferð.

Afturelding féll í 2. deild.

2. deild 
Víkingar sigruðu í 2. deild og tryggðu sér sæti í 1. deild. Leikin var einföld umferð í fjögurra liða deild.

Kvennaflokkur

1. deild 
FH-ingar urðu Íslandsmeistarar í meistaraflokki kvenna í fyrsta sinn. Leikin var einföld umferð í sjö liða deild.

Landslið 
Íslenska karlalandsliðið í handknattleik lék sína fyrstu leiki frá árinu 1959 þegar það tók þátt í HM í Vestur-Þýskalandi snemma árs 1961. Liðið náði öðru sæti í forriðli og komst í milliriðil. Þar hafnaði það í þriðja sæti og tapaði að lokum gegn Dönum í leik um 5. sæti.

Forriðill
 Ísland - Danmörk 13:24
 Ísland - Sviss 14:12

Milliriðill
 Ísland - Tékkóslóvakía 15:15
 Ísland - Svíþjóð 10:18
 Ísland - Frakkland 20:13

Leikur um 5. sæti
 Ísland - Danmörk 13:14

Handknattleikur á Íslandi
Playboy

Playboy er bandarískt tímarit fyrir karlmenn sem inniheldur nektarmyndir af konum, smásögur og fréttagreinar. Blaðið var stofnað í Chicago árið 1953 af Hugh Hefner og samstarfsmönnum hans með fjármagn frá móður Hefners upp á 1.000 Bandaríkjadollara. Vinsældir tímaritsins leiddu til stofnun Playboy Enterprises, Inc. sem gefur út einnig út sjónvarpsþætti, kvikmyndir og bækur. Tímaritið er einnig vel þekkt fyrir að hafa gefið út smásögur eftir skáldsagnahöfunda á borð við Arthur C. Clarke, Ian Fleming og Margaret Atwood. Í blaðinu eru mánaðarleg viðtöl við þekktar manneskjur eins og listamenn, hagfræðinga, skáld, leikstjóra, blaðamenn og rithöfunda og einnig eru birtar fréttagreinar en eru oft dæmdar fyrir að styrkja frjálslyndisstefnu og vera þar með hlutdrægar. 

Bandarísk tímarit
Tímarit
Stofnað 1953
Chuck Russell

Chuck Russell (fæddur 6. ágúst 1952) er bandarískur leikstjóri, framleiðandi og leikari. Hann er best þekktur fyrir að hafa leikstýrt kvikmyndina The Mask frá árinu 1994 með Jim Carrey og Cameron Diaz í aðalhlutverki. 

Bandarískir kvikmyndaleikstjórar
Bandarískir leikarar